Tilstoppet afløb på egen grund
Hvis afløb i dit hus (toilet, håndvask eller gulvafløb) er tilstoppet er det oftest grundejers eget interne kloaksystem der er tilstoppet. I disse tilfælde har du selv ansvar for at få afløbet renset eller udbedret. Du kan eventuelt henvende dig til en autoriseret kloakmester.
Du kan få gode råd om tilstoppede kloakker her: DIN Forsyning
Tilstoppet brønd
Hvis en brønd på hovedkloakken er tilstoppet, skal du henvende dig til DIN Forsyning A/S på telefon 74 74 74 74 eller e-mail til kundecenter@dinforsyning.dk.
Tilstoppet rendesten (vejvand)
Rendestensbrønde og de ledninger der fører fra rendestensbrøndene er Varde Kommunes ejendom og det er Varde Kommune der vedligeholder rendestensbrøndene. Vi anbefaler at du benytter siden “Giv os et praj” til at informere os når der er problemer med vejafvandingen.
Bemærk dog, at ved rendestensbrønde anlagt til afvanding af private fællesveje er det grundejere, der har grunde op til en privat fællesvej eller er vejberettigede, som er ansvarlige for vejens vedligeholdelse og dermed også for oprensning af rendestensbrønde.